Die hüttig Partei "Bündnis 90/Die Grünen" isch durch Zsämmeschluss vu dr weschtditsche Partei "Die Grünen" und dr ehemolige DDR-Bürgerrechler "Bündnis 90" am 03. Dezember 1990 entstande. D'Bundestagswahl 1990 isch  aber am 2. Dezember gsi. Bi sällere Wahl hän die Wescht-Grüene mit 4,8% in Wescht-Ditschland die regional Sperrklausel vu 5,0% nit ibersprunge, Bündnis 90 aber mit 5,9% im Oschte aber sehr wohl. Wil sich beidi Parteie aber erscht am 03. Dezember zsämmegschlosse hän, sin ihri Stimme trennt zellt worre. So sin die Wescht-Grüene vu 1990-94 ohni Mandat im Bundestag blibe un numme 8 Abgeordneti vu Bündnis 90 hän s'grüen Fähnili hochghobe.